armvectores/hy_wikipedia_2023 huggingface dataset:
Լեստրիգոններ

Լեստրիգոններ (հուն․՝ Λαιστρυγόνες), հին հունական դիցաբանության մեջ մարդակեր հսկաներ։ Նրանք ծագում են Պոսեյդոնի որդի Լեստրիգոնից։
Ըստ Թուլիկիդեսի և Պոլիբիուսի՝ Լեստրիգոնները ապրում էին Սիցիլիայի հարավ-արևելքում։ Անվանումը համընկնում է Սարդինիայի հյուսիսարևելյան ափին ապրող կորսերի մի ճյուղի՝ Լեստրիկոնների անվան հետ։


== Դիցաբանություն ==
Հոմերոսի Ոդիսականի գլխավոր հերոսը՝ Ոդիսևսը, այցելեց նրանց Իթակե վերադառնալիս։ Հսկաները ուտում էին Ոդիսևսի ընկերներին և, հսկա ժայռեր նետելով, խորտակեցին Ոդիսևսի 12 նավերից 11-ը։ Ոդիսևոսի նավը չի ավերվել, քանի որ այն թաքնված էր ափին մոտ գտնվող մի խորշում։ Ոդիսևսի նավի բոլոր անձինք վերապրեցին կատարվածը։ «Յոթերորդ օրն հասանք քաղաքը Լամոսի՝ Տելեպիլոս, որ երկրում է լեստրիգոնյան»։
Լամոսը կրկին չի նշվում՝ գուցե ընկալվելով որպես քաղաքի հիմնադիր կամ կղզու անունը, որի վրա գտնվում է քաղաքը։ «Քուն չիմացող մարդն այնտեղ կստանար երկու վճար, կրկնակի գին՝ մեկը որպես սոսկ եզնարած, իսկ մյուսն իբրև ճերմակագեղ խաշինք պահող, քանզի այստեղ շատ մոտիկ են օրն ու գիշերն, որոնց ուղին է միացած»։ Նավերը մտան նավահանգիստ, որը շրջապատված էր զառիթափ ժայռերով, և մեկ մուտք կա երկու ժայռերի միջև։ Կապիտանները իրենց նավերով ներս մտան և արագորեն մոտեցան միմյանց, որտեղ էլ մեռան։
Ոդիսևսը իր նավը պահեց նավահանգստի սահմաններից դուրս՝ մտնելով մի նեղ ծովածոց։ Նա բարձրացավ մի բարձր ժայռ, բայց ոչինչ չտեսավ բացի գետնից բարձրացող մի քիչ ծխից։ Նա ուղարկեց իր ընկերներից երկուսին և մի սպասավոր, որպեսզի հետաքրքրվեն, թե ովքեր են կղզու բնակիչները։ Տղամարդիկ գնացին ճանապարհով և իրենց ճանապարհին՝ Արտակիա լեռան մոտ, հանդիպեցին մի երիտասարդ կնոջ, ով ասաց, որ թագավոր Անտիփաթեսի կամ Անտիփաթուսի դուստրն է։ Սակայն երբ նրանք հասան այնտեղ, տեսան հսկա մի կին՝ Անտիփաթեսի կինը, որն անմիջապես կանչեց իր ամուսնուն, ոv անմիջապես հեռացավ ավագանու ժողովից և ժամանելուն պես տղամարդկանցից մեկին բռնեց և սպանեց տեղում՝ ենթադրաբար, այնուհետև ուտելով նրան (ինչպես« Ոդիսականի» մեջ ասում է, որ նա հանդիպել է միայն տղամարդկանց հետ՝ նրանց ուտելու մտադրությամբ)։ Մյուս երկուսը փախան և Անտիփաթեսը վրդովմունք արտահայտեց և հարյուրավոր լեստրիգոններ դուրս հորդացին։ Նրանք հսկայական ժայռեր նետեցին՝ ջարդելով նավերը, իսկ նավի անձնակազմը ձկների նման թռան ջուրը։ Ոդիսևսը փախուստի դիմեց իր նավով, իսկ իր մնացած նավեր ջարդուփշուր եղան, իսկ իր ընկերները մահացան։ Գոյատևածները գնացին Էականէ Կիրկեի կղզի։
Հույները հավատում էին, որ լեստրիգոնները, ինչպես նաև կիկլոպները, ժամանակին բնակվել են Սիցիլիայում։


== Պատկերասրահ ==

		
		
		


== Ծանոթագրություններ ==
Սեն Միշել (Արյեժի գավառ)

Սեն Միշել (ֆր.՝ Saint-Michel), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Արևմտյան Պամիե կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09271։


== Բնակչություն ==
Համայնքի բնակչությունը 2008 թվականին կազմում էր 80 մարդ։


== Տնտեսություն ==
2007 թվականի տվյալներով 54 աշխատունակ տարիքի մարդկանցից (15-64 տարեկան) 36-ը տնտեսապես ակտիվ էին, 18-ը անգործունակ (ակտիվության ցուցանիշը 66,7 %, 1999 թվականին եղել է՝ 68,3 %)։ 36 աշխատունակ բնակիչներից 31-ը աշխատում էին (20 տղամարդ և 11 կին), անաշխատանք էին 5-ը (1 տղամարդ և 4 կին)։ 18 անգործունակ մարդկանցից 5-ը աշակերտներ կամ ուսանողներ են, 7-ը թոշակառու, 6-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սեն Միշել» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-11 
«Սեն Միշել» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Եֆիմևո (գյուղ, Պերեսլավսկի շրջան)

Անվան այլ կիրառումների համար տե՛ս՝ ԵֆիմևոԵֆիմևո (ռուս.՝ Ефимьево), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 341 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շավինի (Էնայի գավառ)

Շավինի  (ֆր.՝ Chavigny), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Սուասոն-1 կանտոնի կազմի մեջ։ Համայնքի շրջանը՝ Սուասոն։
Համայնքի INSEE կոդը՝ 02175:


== Բնակչություն ==
2010 թվականի տվյալներով՝ համայնքի բնակչությունը կազմում է 153 մարդ։


== Տնտեսություն ==
2010 թվականին համայնքի 104 աշխատունակ (15-64 տարեկան) բնակիչներից 72-ը տնտեսապես ակտիվ էին, 32-ը՝ ոչ ակտիվ (ակտիվության ցուցանիշը կազմել է 69,2 % %, 1999 թվականին եղել է 61,5 %)։ 72 տնտեսապես ակտիվ բնակիչներից աշխատում էին 66-ը (43 տղամարդ և 23 կին), գործազուրկ էին 6 մարդ (4 տղամարդ և 2 կին)։ 32 տնտեսապես ոչ ակտիվ բնակիչներից 7-ը եղել են աշակերտներ կամ ուսանողներ, 10-ը՝ թոշակառուներ, 15-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Շավինի  (ֆր.)
Հնդկացիներ

Հնդկացիներ (անգլ.՝ Native Americans, իսպ.՝ Amerindio), Ամերիկայի բնիկ ժողովուրդներին տրվող ընդհանուր անունը (բացառությամբ էսկիմոսների և ալեուտների)։ Անվանումը ծագել է մինչև 15-րդ դարի վերջերը առաջին երվրոպացի ծովագնացների (Քրիստափոր Կոլումբոս և այլք) սխալ պատկերացման պատճառով, որոնք իրենց կողմից բացահայտած Ամերիկայի անդրատլանտյան երկրները սխալմամբ համարում էին Հնդկաստան։ Մարդաբանական տիպով հնդկացիները պատկանում են ամերիկանոիդ ռասային։ 21-րդ դարի սկզբի տվյալներով Ամերկայում հնդկացիները ընդհանուր թիվը կազմում է ավելի քան 60 միլիոն մարդ, իսկ հաշվի առնելով նաև այդպես կոչված ապացեղականացված (ցեղային պատկանելիությունը կորցրած) հնդկացիների թիվy կազմում է մոտ 75 մլն։ Այժմ գոյություն ունի մոտավորապես հազար հնդկացիական ժողովուրդ, այն դեպքում, երբ 15-րդ դարի վերջում կային 2200 ժողովուրդ։


== Պատմություն ==

Համաձայն Միչիգանի համալսարանում կատարված գենետիկական հետազոտությունների արդյունքների, ժամանակակից հնդկացիների նախնինները և էսկիմոսները Ամերիկա են եկել հյուսիսարևելյան Ասիայից այսպես կոչված «Բերինգյան կամուրջով», Ամերիկայի և Ասիայի միջև հնում գոյություն ունեցած ցամաքաշերտով, որը գտնվում էր այժմյան Բերինգի նեղուցի տեղում, և անհետացել է ավելին քան 12 հազար տարի առաջ։ Միգրացիան շարունակվել է 70-ից մինչև 12 հազար տարի մ. թ. ա. և իրենից ներկայացրել է մի քանի իրարից անկախ ալիքներ։


== Մշակույթ ==
Հյուսիսային Ամերիկայում ապրել են մոտ 400 ցեղային հնդկացիներ։ Նրանք բոլորը խոսել են տարբեր լեզուներով և եթե ունեցել են գրականություն, ապա միայն պատկերագրականություն։ Սակայն 1826թ-ին չերոկի ցեղի ղեկավար Սեկվոյան ստեղծեց չերոկիների  վանկային այբուբենը, իսկ 1828թ-ին սկսեց թողարկել << Չերոկի Ֆենիկս>> թերթը չերոկիների լեզվով։ Տափաստանաբնակ հնդկացիները օգտվել են պատկերագրականությունից։ Նաև  գոյություն է ունեցել միջցեղային բառբառ, որին վերաբերվել է ընտանուր լեզու չիկասոն։ Որոշ ցեղեր լայն հաղորդակցվել են <<միմիկաների լեզվով>>: Հաղորդակցման համար օգտագործվել են վանպումներ, որոնք անհրաժեշտության դեպքում հանդիսացել են որպես գումար։


== Տես նաև ==
Ացտեկներ
Մայաներ


== Ծանոթագրություններ ==
1822

1822 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1822 թվականն է, 
XIX դարի 22-րդ տարին։


== Դեպքեր ==
Մարտի 31 - սկսվում է Քիոսի կոտորածը, որի ընթացքում օսմանյան զորքերը կոտորեցին Քիոս կղզու 20 000 հույն բնակիչ և 23 հազարին աքսորեցին։
Սեպտեմբերի 7 - Բրազիլիան հռչակում է Պորտուգալիայից իր անկախությունը։


== Ծնունդներ ==
Առնոլդ Մաթյու, անգլիացի բանաստեղծ, քննադատ
Ապրիլի 16 - Ռոբերտ Լյուտեր, գերմանացի աստղագետ
Դեկտեմբերի 27 - Լուի Պաստյոր, ֆրանսիացի միկրոբիոլոգ և քիմիկոս, Ֆրանսիական ակադեմիայի անդամ
Միդհաթ Փաշա Ահմեդ, թուրք քաղաքական և պետական գործիչ։
Ապրիլի 16 - Կարլ Թեոդոր Ռոբերտ Լյուտեր, գերմանացի աստղագետ
Դեկտեմբերի 24 - Մեթյու Առնոլդ, անգլիացի բանաստեղծ և արվեստի տեսաբան։
Ստեփան Ասլանյան, հայ բանասեր, հասարակական-կրթական գործիչ։
Հունվարի 6՝ Հենրիխ Շլիման, գերմանացի հնէաբան (մահ. 1890)
Ապրիլի 27՝ Ուլիսես Գրանթ (անգլերեն՝ Hiram Ulysses Grant) ԱՄՆ 18-րդ նախագահը (մ. 1885)
Հուլիսի 20 - Գրեգոր Մենդել, Ժառանգության մասին գիտության հիմնադիր
Օգոստոսի 12՝ Հենրիխ դ'Արեստ, գերմանացի աստղագետ (մ. 1875).
Սեպտեմբեր 16՝ Ծերենց, հայ նշանավոր վիպասան, հրապարակախոս (մահ. 1888)


== Մահեր ==
Հունվարի 24՝ Ալի Փաշա Թեփելենցի, Օսմանյան կայսրության եվրոպական մասի կառավարիչը (ծն. 1741)
Հունիսի 25՝ Էրնսթ Թեոդոր Ամադեուս Հոֆման (գրական անունը՝ E.T.A. Hoffmann), գերմանացի գրող (ծն. 1776)
Հուլիսի 8՝ Փերսի Բիշի Շելլի անգլերեն՝ Percy Bysshe Shelley, անգլիացի բանաստեղծ (ծն. 1792)


== Ծանոթագրություններ ==
Վանամիիսա (գյուղ, Մյառյամաա շրջան)

Անվան այլ կիրառումների համար տե՛ս՝ ՎանամիիսաՎանամիիսա (էստ․՝ Vanamõisa), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 44 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դահրավի պատմության և մշակույթի անշարժ հուշարձանների ցանկ (Ասկերանի շրջան)

Այս հոդվածը ներկայացնում է Արցախի Հանրապետության Ասկերանի շրջանի Դահրավ գյուղի պատմության և մշակույթի հուշարձանների ցանկը։ Ցանկում ներառված է ընդամենը 4 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Կոզլովկա (գյուղ, Շառգորոդի շրջան)

Անվան այլ կիրառումների համար տե՛ս՝ ԿոզլովկաԿոզլովկա (ուկրաիներեն՝ Козлівка), գյուղ Ուկրաինայի Վիննիցայի մարզի Շառգորոդի շրջանում։
2001 թվականի տվյալներով Կոզլովկա գյուղում բնակվում էր 730 մարդ։ Բնակավայրը զբաղեցնում է 17,67 կմ² տարածք։ Բնակչության խտությունը կազմում էր 41,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սկանդրիլիա

Սկանդրիլիա (իտալերեն՝ Scandriglia), կոմունա Իտալիայում, տեղակայված է Լացիոյի մարզում, ենթարկվում է Ռիետիի վարչական կենտրոնին։
Բնակչությունը կազմում է 2379 մարդ, խտությունը կազմում է 38 մարդ/կմ²։ Զբաղեցնում է 63 կմ² տարածք։ Փոստային ինդեքս - 02038, հեռախոսային կոդ - 0765։
Բնակավայրի հովանավոր համարվում է Santa Barbara-ն։ Տոնն ամեն տարի նշվում է դեկտեմբերի 4-ին։
Մոնտին լե Ժոնգլեր

Մոնտին լե Ժոնգլեր (ֆր.՝  Montigny-les-Jongleurs), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 77 մարդ, բնակչության խտությունը` 15.00 մարդ/կմ²։ Բնակավայրը զբաղեցնում է 5 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հյուսիս, Ամյեն քաղաքից 34 կմ հյուսիս։


== Բնակչություն ==


== Տնտեսություն ==
2010 թվականին ուներ 55 աշխատունակ (15-64 տարեկան)  բնակիչ, որոնցից ակտիվ էին 36-ը, իսկ ոչ ակտիվները` 19։ Ակտիվության ցուցանիշը կազմում է 65,5 %։ 36 աշխատունակ մարդկանցից աշխատել է 35 անձ (19 տղամարդ և 16 կին)։ Գործազուրկ են եղել 1 անձ (0 տղամարդ և 1 կին)։ 19 անաշխատունակներից 8-ը եղել են աշակերտներ կամ ուսանողներ, 5-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բուշան

Բուշան, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Գորիս (համայնք)

Գորիս, համայնք Սյունիքի մարզում։ 2020թ․ մայիսի 16-ի դրուդյամբ ներառում է Գորիս քաղաքը և Ակներ, Աղբուլաղ, Բարձրավան, Խնձորեսկ, Հարթաշեն, Ձորակ, Ներքին Խնձորեսկ, Շուռնուխ, Որոտան, Վանանդ, Վերիշեն և Քարահունջ գյուղական բնակավայրերը։
Համայնքը կազմավորվել է 2016 թվականի սեպտեմբերին՝ համայնքների խոշորացման արդյունքում՝ ՀՀ վարչատարածքային բաժանման մասին ՀՀ օրենքում փոփոխություններ և լրացումներ կատարելու արդյունքում։
2016 թվականի հուլիսի 1-ի դրությամբ համայնքի բնակչությունը կազմել է 29320 մարդ։


== Ծանոթագրություններ ==
Վալիա (Իտալիա)

Վալիա  (իտալերեն՝ Vaglia), կոմունա Իտալիայի Տոսկանա մարզի Ֆլորենցիա գավառում։
Բնակչությունը կազմում է 5073 մարդ (2008 թվականի տվյալներով)։ Բնակչության խտությունը՝ 91 մարդ/կմ²։ Տարածքը՝ 56 կմ²։ Փոստային ինդեքս՝ 50036։ Հեռախոսային կոդ՝ 055։
Կոմունայի հովանավորն է Սուրբ Պետրոս Առաքյալը։ Տոնը նշվում է հունիսի 29-ին։


== Ժողովրդագրություն ==
Բնակչություն


== Կապի տվյալներ ==
Հեռախոսահամար՝ 055 500241
Էլեկտրոնային փոստ՝ affarigenerali@comune.vaglia.firenze.it
Պաշտոնական կայքը՝ http://www.comune.vaglia.fi.it/


== Արտաքին հղումներ ==
http://www.comune.barberino-val-d-elsa.fi.it Archived 2006-08-31 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կոզիևկա (գյուղ, Կորոստիշևի շրջան)

Անվան այլ կիրառումների համար տե՛ս՝ ԿոզիևկաԿոզիևկա (ուկրաիներեն՝ Козіївка), գյուղ Ուկրաինայի Ժիտոմիրի մարզի Կորոստիշևի շրջանում։ Հիմնադրվել է 1646 թվականին։
2001 թվականի տվյալներով Կոզիևկա գյուղում բնակվում էր 523 մարդ։ Բնակավայրը զբաղեցնում է 2579 կմ² տարածք։ Բնակչության խտությունը կազմում էր 202,79 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուրբ Աստվածածին եկեղեցի (Քուչակ)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Աստվածածին եկեղեցի, Հայ առաքելական եկեղեցի Հայաստանի Արագածոտնի մարզի Քուչակ գյուղի մեջ։ Կառուցվել է 1900 թվականին։ Ընդգրկված է Քուչակի պատմության և մշակույթի անշարժ հուշարձանների ցանկում։
Եկեղեցու բակում տեղադրված է խաչքար՝ նվիրված Արցախյան ազատամարտի հերոսներին (Անդրանիկ Ամիրյանի կողմից)։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Քուչակ գյուղի խաչքարի բացումը
Բանաս

Բանաս, գետ Հնդկաստանի արևմտյան Ռաջաստան նահանգում։ Բանասը հանդիսանում է Չամբալ և Յամունա գետերի վտակը, որն էլ իր հերթին միանում է Գանգես գետին։ Բանասը ունի մոտ 512 կմ երկարություն։
"Բանաս" անունը բառացիորեն թարգմանվում է "անտառ-հույս" կամ Վան Կի Աաշա։ Գետը սկիզբ է առնում Վերոն Կամատում, որն էլ իր հերթին գտնվում է Արավալի լեռնաշղթայում, Ռաջաստան շրջանի Կումբալգախ շրջանից 5 կմ հեռավորության վրա։ Այն հոսում է Ռաջաստանի Մևարի շրջանից հյուսիս-արևելք, այնուհետև Հադավաթի միջով նախքան Չամբալը, հոսոմ Սավայ Մադհոպուր շրջանի Ռամեշտա գյուղի մոտով։
Բանասը 45,833կմ² ջուր է հեռացնում ավազանից և ամբողջովին գտնվում է Ռաջաստանում։ Այն հոսում է Արավալիի լեռնաշղթայի արևելյան մասով, իսկ ավազանը ներառում է Աջմերի, Բիլվարայի, Բունդիիի, Չիտորգարխի, Դաուսայի, Ջայպուրի, Պալիի, Ռաջաստանի, Սավայ Մադհոփուրի, Սիրոհի, Տոնքի և Ուդայպուրի շրջանների ամբողջ կամ մի մասը։ Գետի ավազանում կառուցված են 3 քաղաքներ՝ Տոնքը, Նոթդվարան և Ջահազպուրը։ Հիմնական վտակներից է Բերախ գետը և Մենալիի աջ ափերը, Կոթարիի, Խարիի, Դայի, Դել գետերի, Սոհադարա գետի, Մորելի և Կայիսիլի գետի ձախ ափին գտնվող վտակները։
Բանասը սեզոնային գետ է, որը ամռան ընթացքում ցամաքում է, բայց օգտագործվում է ոռոգման համար։ Բիսայպուր-Ջայպուր նախագիծը ավարտվել է 2009 թվականին Ռաջաստանի կառավարության կողմից։ Այն խմելու ջուր է ապահովում Բանասից դեպի Ջայպուր քաղաք։


== Ծանոթագրություններ ==
Գարդար Սվավարսոն

Գարդար Սվավարսոն (իսլ.՝ Garðar Svavarsson, անգլ.՝ 'Gardar/Garthar Svavarsson), շվեդ վիկինգ, որին համարում են Իսլանդիայում ապրած առաջին սկանդինավը։ Այդուհանդերձ, շատերը վկայում են, որ նա այնտեղ անց է կացրել մեկ ձմեռ։
Ըստ «Գիրք Իսլանդիայի բնակեցման մասին» (իսլ.՝ Landnámabók) աշխատության՝ Գարդարը տիրել է Զելանդիայի (Դանիա) ափին գտնվող հողերին։ Այդ ափերին լողալիս (860-ական թվականներին), որ ստանա հոր թողած ժառանգությունը, նա հայտնվում է փոթորկի մեջ։ Փոթորիկը նրա նավը տանում է հեռու դեպի հյուսիս` Իսլանդիայի արևելյան ափ։ Գարդարը դարձավ առաջինը, որը շրջեց կղզով մեկը։ Դողացող ծովախորշի ափին` Իսլանդիաի հյուսիսային մասում նա տուն խնդրեց և ձմեռեց այնտեղ։ Այս օրվանից այդ տեղանքն անվանում են Դոմովյան ծովածոց (Խուսավիկ)։
Ճանապարհորդի տուն վերադառնալուց հետո՝ իր հայտնաբերած տարածքը սկսեցին անվանել Գարդարի կղզի (Garðarshólmi): Գարդարի հետագա ճակատագրի մասին ոչինչ հայտնի չէ։ Նրա որդին՝ Ունին, եկավ Իսլանդիա և փորձեց գրավել երկրի մի մասը նորվեգական թագավորի համար, բայց շուտով այդ փորձի համար սպանվեց՝ տեղի ավազակախմբերի կողմից։ Ունիի որդի`Խրոար Գուդին, ապրել է Իսլանդիաում և Խամունդի որդի Գունարի քրոջ ամուսինն էր։


== Ծանոթագրություններ ==
Զիրիմզի

Զիրիմզի (ռուս.՝ Зиримзи, բաշկիրերեն՝ Еремйә), գյուղ Ռուսաստանի, Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 178 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սանտաուորլդ

Սանտաուորլդ (շվեդերեն՝ Tomteland), Ձմեռ պապ զվարճահարմարանքներով զբոսայգի Շվեդիայի Մուրա քաղաքից 15 կմ հարավ։ Ըստ առասպելի՝ Շվեդիայում է գտնվում Ձմեռ պապի արտադրամասը, որտեղ նա պատրաստում է իր ամանորյա նվերները։ Զբոսայգին բացվել է 1984 թվականի դեկտեմբերի 8-ին։ Յուրաքանչյուր տարի զբոսայգի է այցելում մոտ 2 մլն այցելու ամբողջ աշխարհից։
Զբոսայգում է գտնվում Ձմեռ պապի տունը, արտադրամասը, փոստը։


== Ձմեռ պապի տուն ==
Այն տունն է, որտեղ ապրում է Ձմեռ պապը։ Նախասենյակում Ձմեռ պապի դահուկներն են, բուխարու մոտ՝ նրա աթոռն է, ինչպես նաև ճաշասեղանը։ Ննջարանում Ձմեռ պապի մահճակալն է՝ գույնզգույն կտորներից կարված փետուրե վերմակով։ Տունը զարդարում է նաև ամանորյա տոնածառը։


== Ձմեռ պապի արտադրամաս ==
Ձմեռ պապի արտադրամասը տեղակայված է Սանտաուորլդի ամենամեծ շենքում, որը համարվում է նաև Շվեդիայի ամենամեծ փայտե շենքը։ Այստեղ են տեղակայված նաև Ձմեռ պապի խանութը, փոստը, թանգարանը և սրճարանը։


== Ձմեռ պապի փոստ ==
Այստեղ այցելուները ստանում կամ ուղարկում են իրենց բացիկները՝ անձամբ կնքված Ձմեռ պապի կողմից։ Մեկ հարկ վերև գտնում է մանկական թանգարանը և ամանորյա նվերների խանութը։


== Ծանոթագրություններ ==


== Արտաքին հղումներ ==
Սանտաուորլդի պաշտոնական կայք(չաշխատող հղում)
Կակաչներ (նկար)

«Կակաչներ» (ֆր.՝ Les Coquelicots), ֆրանսիացի նկարիչ Կլոդ Մոնեի նկարը՝ նկարված 1873 թվականին։ Նկարը ներկայացվել է իմպրեսիոնիստների առաջին ցուցահանդեսին՝ 1874 թվականին։ Ներկայումս գտնվում է Փարիզի Օրսե թանգարանի հավաքածուի մեջ։


== Պատմություն և նկարագիր ==
Մոնեն այդ նկարի վրա աշխատել է 1872-1873 թվականներին, երբ ընտանիքի հետ ապրել է Փարիզի Արժանտյոյե արվարձանում։
Ներքևի աջ անկյունի երկու պատկերները հավասարակշռվում են նկարի հակադիր մասի նույնանման պատկերներով։ Հովանոցով երիտասարդ կինը և գլխարկով տղան նկարչի կինը՝ Կամիլա Դոնսիեն և ավագ որդին՝ Ժանն են։


== Ծանոթագրություններ ==


== Արտաքին հղումներ ==
Նկարը «Աշխարհի  թանգարաններ» կայքում
Նկարը Օրսե  թանգարանի  կայքում
Քազիմկուլախ

Քազիմկուլախ, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 1871 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Շիրոկի Լուգ (գյուղ, Տյաչևի շրջան)

Շիրոկի Լուգ (ուկրաիներեն՝ Широкий Луг), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Շիրոկի Լուգ գյուղում բնակվում էր 1 964 մարդ։ Բնակավայրը զբաղեցնում է 0,721 կմ² տարածք։ Բնակչության խտությունը կազմում էր 2723,99 մարդ


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դավիթ Խաչատրյան

Դավիթ Սլավիկի Խաչատրյան (հունվարի 14, 1982, Երևան, Հայկական ԽՍՀ, ԽՍՀՄ), ֆինանսաբանկային համակարգի մասնագետ, տնտեսագետ։
Հայաստանի աշխատանքի և սոցիալական հարցերի նախարարի տեղակալ (2020 թ., դեկտեմբերի 22)։


== Կրթություն ==
1989 թվականին ընդունվել է Երևանի Անտոն Չեխովի անվան թիվ 55 դպրոցը։ 1999 թվականին դպրոցն ավարտելուց հետո սովորել և 2003 թվականին ավարտել է Երևանի պետական համալսարանի տնտեսագիտության ֆակուլտետը՝ ստանալով տնտեսագետի որակավորում։
2017 թվականին անցել է Հայաստանի ամերիկյան համալսարանի՝ «Նախագծերի կառավարման պրոֆեսիոնալ (PMP) Հավաստագրման նախապատրաստական կուրսը»։


== Աշխատանքային գործունեություն ==
Մասնագիտական գործունեությունը սկսել է 2006 թվականից «Արդշինբանկ» ՓԲԸ-ում՝ զբաղեցնելով տարբեր պաշտոններ։ 2009-2010 թվականներին աշխատել է ԱԿԲԱ-Կրեդիտ Ագրիկոլ բանկում՝ որպես Մեթոդաբանության բաժնի առաջատար մասնագետ։ 2010 թվականին աշխատել է «Արդշինինվեստբանկ» ՓԲԸ-ում՝ որպես Մեթոդաբանության բաժնի պետ, իսկ 2012-2017 թվականները զբաղեցրել է նույն բանկի Որակի կառավարման և մեթոդաբանության վարչության պետի պաշտոնակատարի, վարչության պետի, Որակի կառավարման վարչության պետի, այնուհետև՝ Կազմակերպչական զարգացման վարչության պետի պաշտոնները։ 2017-2018 թվականներին աշխատել է «Սոֆթ Կոնստրակտ» ընկերությունում՝ զբաղեցնելով Կորպորատիվ զարգացման գծով տնօրենի պաշտոնը։ 2019-2020 թվականներին աշխատել է «Հայաստանի Պետական Հետաքրքրությունների Ֆոնդ» ՓԲԸ-ում` որպես Նախագծերի իրականացման դեպարտամենտի ղեկավար, Գործառնական տնօրենի պաշտոնակատար։ 2019-2020 թվականներին աշխատել է «Իմ Տուն» ՓԲԸ-ում՝ որպես տնօրեն։ 2020 թվականին աշխատել է «Հոռեկա Փրոջեքթս» ՍՊԸ-ում՝ զբաղեցնելով գործադիր տնօրենի պաշտոնը։
2020 թվականի դեկտեմբերի 22-ից զբաղեցնում է Հայաստանի Հանրապետության Աշխատանքի և սոցիալական հարցերի նախարարի տեղակալի պաշտոնը։


== Զինվորական ծառայություն ==
2003 թվականին զորակոչվել է Հայաստանի զինված ուժեր, 2005 թվականին զորացրվել է՝ ստանալով լեյտենանտի կոչում։


== Հանրային գործունեություն ==
2018 թվականի սեպտեմբերին մասնակցել է Երևանի ավագանու ընտրություններին՝ «Իմ քայլը» կուսակցությունների դաշինքի ընտրացուցակում և ընտրվել է Երևանի Ավագանու կազմում։
Երևանի Ավագանու գործունեության շրջանում հանդիսացել է Երևանի Ավագանու Իրավական հարցերով մշտական հանձնաժողովի անդամ։
2021 թվականի մարտի 17-ին դիմել է ՀՀ կենտրոնական ընտրական հանձնաժողով՝ Երևանի Ավագանու անդամի լիազորությունները վաղաժամկետ դադարեցնելու մասին։ 
2019 թվականին Երևանի քաղաքապետի որոշման համաձայն նշանակվել է Հանրակրթական հաստատությունների կառավարման խորհրդի անդամի պաշտոնում։ 


== Ծանոթագրություններ ==
Բեզիմյանոե (ավան, Կոնստանտինովսկի շրջան)

Բեզիմյանոե (ուկրաիներեն՝ Безімяне), ավան Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Բեզիմյանոե ավանում բնակվում էր 9 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Դնեպրոպետրովսկի մարզ

Դնեպրոպետրովսկի մարզ (ուկրաիներեն՝ Дніпропетро́вська о́бласть), մարզ Ուկրաինայի արևելյան մասում։ Տեղաբաշխված է Դնեպրի միջին և ստորին հոսանքներում։ Սահմանակից է հյուսիսում՝ Պոլտավայի և Խարկովի մարզերին, արևելքում՝ Դոնեցկի մարզին, հարավում՝ Խերսոնի և Զապորոժյեի մարզերին, և արևմուտքում՝ Նիկոլաևի և Կիրովոգրադի մարզերին։
Մարզի մակերեսը կազմում է 20,143 հազ. կմ² (Ուկրաինայի ամբողջ տարածքի 3,34 %), հյուսիսից հարավ տարածվում է 187 կմ, իսկ արևմուտքից արևելք 163 կիլոմետր։


== Մարզի վարչական կառուցվածք ==


=== Ընդհանուր տեղեկություններ ===
Դնեպրոպետրովսկի մարզի վարչական կենտրոնն է Դնեպրոպետրովսկ քաղաքը։
Մարզի վարչական միավորների քանակները՝

շրջաններ  - 22;
շրջաններ քաղաքներում  - 18;
բնակավայրեր  - 1504, այդ թվում՝
գյուղական  - 1438;
քաղաքային  - 66, այդ թվում՝
քաղաքատիպ ավաններ  - 46;
քաղաքներ  - 20, այդ թվում՝
մարզային նշանակության քաղաքներ  - 13;
շրջանային նշանակության քաղաքներ  - 7;
գյուղական խորհուրդներ  - 288։Մարզում տեղական ինքնակառավարումը իրականացվում է Դնեպրոպետրովսկի մարզային խորհրդի կողմից, գործադիր իշխանությունն է՝ մարզային պետական վարչությունը։ Մարզի ղեկավարն է հանդիսանում մարզային վարչության նախագահը, որը նշանակվում է Ուկրաինայի նախագահի կողմից։


=== Շրջաններ ===


=== Քաղաքներ ===
Մարզային նշանակության քաղաքներ՝

Շրջանային նշանակության քաղաքներ՝

Ապոստոլովո
Վերխնեդնեպրովսկ
Վերխովցեվո
Զելենոդոլսկ
Պերեշչեպինո
Պոդգորոդնոե
Պյատիխատկի


== Բնակչություն ==
Դնեպրոպետրովսկի մարզում ըստ ուկրաինական 2001 թվականի մարդահամարի արդյունքների բնակվում էր 3,56 միլիոն մարդ, 2012 թվականի հուլիսի 1-ին այս թիվը կազմել է 3 312 963 մարդ։ Մարզը հանդիսանում է բնակչությամբ երկրորդը Ուկրաինաում։


=== Բնակչության ազգային կազմ ===
Ցույց են տրված ազգություններ, որոնց քանակը մարզում գերազանցում է 1 հազար մարդը։

Ուկրաինացիներ  - 2 825 781
Ռուսներ  - 627 531
Բելառուսներ  - 29 528
Հրեաներ  - 13 799
Հայեր  - 10 683
Ազգությունը չեն նշել  - 7 831
Ադրբեջանցիներ  - 5 683
Մոլդովացիներ  - 4 398
Գնչուներ  - 4 067
Թաթարներ  - 3 835
Գերմանացիներ  - 3 773
Լեհեր  - 3 288
Վրացիներ  - 2 834
Բուլղարացիներ  - 2 269
Կորեացիներ  - 1 446
Ղազախներ  - 1 361
Հույներ  - 1 147


=== Խոշոր բնակավայրեր ===


== Տես նաև ==
Ուկրաինայի վարչական բաժանում


== Ծանոթագրություններ ==
Թառակամ

Թառակամ, լեռ Հայաստանի Հանրապետության Տավուշի մարզում՝ Գուգարաց լեռների միջին մասում, Ծաղկաշատ գյուղից 12 կմ հարավ-արևելք։ Ունի 1711 մ բարձրություն։


== Ծանոթագրություններ ==
Հովհաննես Վանանդեցի

Հովհաննես Վանանդեցի, Հովհան (Ամիրզադե Միրզայի Միրզայան, 1772, Վան, Վանի էյալեթ, Օսմանյան կայսրություն - փետրվարի 3, 1841(1841-02-03), Իզմիր, Այդին, Օսմանյան կայսրություն), հայ բանաստեղծ, մշակութային գործիչ։ Սկզբնական կրթությունն ստացել է ծննդավայրի Կտուց անապատում։ 1798 թվականին ավարտել է Կ․ Պոլսի «Մայր դպրատուն»-ը։ 1799 թվականից Վանանդեցին աստվածաբանություն և հայկաբանություն է դասավանդել Զմյուռնիայի նորաբաց Մեսրոպյան վարժարանում։ Իր առաջին գործում՝ «Ճառ ներբողական ի սուրբ Խաչն Քրիստոսի եւ պատմագրական առասացութիւն ի Սուրբ Նշանն Գ․ Վանանդեցի Յ․ Վանանդեցի Վարագայ» (1816, հրատարակվել է 1853), տալիս է Վարագա վանքի կառուցման պատմությունը, մատնանշում քրիստոնեական կրոնի դերը հայ ժողովրդի կյանքում։ 1829 թվականին Վանանդեցին ավարտել է «Տեսարան հանդիսիցն Հայկայ, Արամայ եւ Արայի» (հրատարակվել է 1856) դյուցազներգությունը, որի նյութը հայ ժողովրդի պատմական-առասպելական անցյալն է։ Հեղինակը հիմնականում հետևել է Խորենացուն, թեև կան որոշ հավելումներ ու շեղումներ։ Մյուս՝ «Արփիական Հայաստանի» (1836) դյուցազներգությունում (10 հազար տող) շարադրված է հայ ժողովրդի՝ քրիստոնեություն ընդունելու պատմությունը (ըստ Ագաթանգեղոսի)։ Որոշ ընդմիջումից հետո Վանանդեցին գրել է իր վերջին՝ «Ոսկի դար Հայաստանի» (1841) դյուցազներգությունը (5500 տող)։ Ունենալով հարուստ գիտելիքներ, տիրապետելով հայ բանաստեղծական արվեստի օրինաչափություններին՝ հեղինակը ստեղծել է բարձրարժեք գործ։ Իր այս երեք դյուցազներգություններով Վանանդեցին որոշակի ձև և ուղղություն է տվել հայկական կլասիցիզմի իզմիրահայ թևին և առաջադիր սկզբունքներ թելադրել առհասարակ հայկական կլասիցիզմի համար։ Վանանդեցու բանաստեղծություններից հայտնի է «Առ Հայաստան»-ը (առավելապես իր առաջին տողով՝ «Հայաստան, երկիր դրախտավայր»), որ երգի է վերածել Կոմիտասը։
Ծիփ

Անվան այլ կիրառումների համար տե՛ս՝ Ծիփա (այ կիրառումներ)Ծիփ (վրաց.՝ წიფი), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 460 մետր բարձրության վրա։ Շրջկենտրոն Խարագաուլից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 27 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Կարդոնա (Ուրուգվայ)

Կարդոնա (իսպ.՝ Cardona), քաղաք Ուրուգվայի հարավարևմտյան մասում՝ Սորիանո դեպարտամենտում։ Ընկած է Կոլոնիա դեպարտամենտի հետ սահմանագծի մերձակայքում և այդ սահմանագծից այն կողմ գտնվող ու վարչականորեն Կոլոնիա դեպարտամենտի կազմի մեջ մտնող Ֆլորենսիո Սանչես բնակավայրի հետ ձևավորում է մեկ միասնական բնակկենտրոն։ Սորիանո դեպարտամենտի վարչական կենտրոնից՝ Մերսեդես քաղաքից հեռավորությունը մոտավորապես 90 կիլոմետր է, Ուրուգվայի մայրաքաղաք Մոնտեվիդեոյից՝ 148 կիլոմետր։ Մերձակա քաղաքացիական օդանավակայանը գտնվում է Կոլոնիա դել Սակրամենտո քաղաքում։ 
Կարդոնայի բացարձակ բարձրությունը ծովի մակերևույթից 154 մետր է։


== Պատմություն ==
Բնակավայրը հիմնադրվել է 1903 թվականի հոկտեմբերի 17-ին։ 1910 թվականի ապրիլի 18-ին ստացել է Pueblo-ի (գյուղի), 1953 թվականի հունիսի 12-ին՝ Villa-ի (փոքր քաղաքի), 1963 թվականի հոկտեմբերի 15-ին՝ քաղաքի (Ciudad-ի) կարգավիճակ։ 


== Բնակչություն ==
2011 թվականի մարդահամարի տվյալներով Կարդոնայում ապրում էր 4.600 մարդ։

Աղբյուրը՝ Instituto Nacional de Estadística de Uruguay


== Քույր քաղաք ==
 Կարդոնա (քաղաք), Կատալոնիա


== Ծանոթագրություններ ==


== Արտաքին հղումներ ==
https://web.archive.org/web/20110325140301/http://www.cardona.com.uy:80/ Կարդոնա (Ուրուգվայ). պաշտոնական կայք  (Իսպաներեն)
INE Կարդոնայի և Ֆլորենսիո Սանչեսի (Կոլոնիա) հատակագիծը
Սանտա Բարբարա (այլ կիրառումներ)

Սանտա Բարբարա, կարող է վերաբերել՝

Սանտա Բարբարա - համայնք Բրազիլիայում՝ Բաիա նահանգի կազմում
Սանտա Բարբարա - դեպարտամենտ Արգենտինայում, Ժուժույ պրովինցիայի կազմում
Սանտա Բարբարա - մունիցիպալիտետ Իսպանիայում։ Գտնվում է Տառագոնա պրովինցիայում (Կատալոնիա ինքնավար համայնքում)
Սանտա Բարբարա - քաղաք Կալիֆոռնիայում
Վասիլովո

Վասիլովո (ռուս.՝ Василово, բաշկիրերեն՝ Вәсил), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 337 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վեսնոգորսկոե (գյուղ, Նեդրիգայլովի շրջան)

Վեսնոգորսկոե (ուկրաիներեն՝ Весногірське), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Վեսնոգորսկոե գյուղում բնակվում էր 47 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դոմենիկինո

Դոմենիկինո (իտալերեն՝ Domenichino, իտալերեն՝ Domenico Zampieri հոկտեմբերի 21, 1581, Բոլոնիա, Պապական մարզ - ապրիլի 6, 1641(1641-04-06)[…], Նեապոլ, Նեապոլի թագավորություն, իտալացի նկարիչ, որը պատկանում է բոլոնյան դպրոցին։


== Կենսագրություն ==
Դոմենիկինոն կոշկակարի որդի է։ Ծնվել է 1581 թվականի հոկտեմբերի 21-ին Բոլոնյայում։ Սովորել է Դենիս Կալվերտի մոտ և աշխատել Կարրաչչի եղբայրների մոտ։ 1601 թվականին այցելել է Հռոմ։ Նկարազարդել է որմնանկարներ Սենտ Օնաֆրիո ալ Ջանիկոլո եկեղեցում։ Աշխատել է Գվիդո Ռենիի հետ Սուրբ Գրիգոր Մեծի եկեղեցում։ Այստեղ տեսնելով նրա «Սուրբ Անդրեասի խարազանումը» որմնանկարը, Հաննիբալ Կարրաչչին խոստովանել է, որ հետայսու սովորելու է Դոմենիկինոյի արվեստից։
Հետագայում Դոմենիկինոն նկարազարդել է Սան Լուիջի դեի Ֆրանչեզի եկեղեցու որմերը («Սուրբ Անդրեասի խարազանումը» շարքը), Սանտա Մարիա ին Տրաստեվերե և այլ հռոմեական եկեղեցիների, ինչպես նաև Ալդոբրանդինի վիլլայի որմնանկարները։ 1630 թվականից նկարել է Սուրբ Յանուարիայի համալիրի գանձարանի պատերը («Սուրբ Յանուարիայի կյանքը» և այլն)։


== Համբավ ==

Մինչև XIX դարի կեսերը Դոմենիկինոյին դիտում էին որպես Եվրոպայի պատմության հռչակավոր նկարիչներից մեկը, համարում նրան Ռաֆայելի իրական ժառանգորդը։ Նրա վրձնի թեթևության մասին ներբողում էին բանաստեղծություններ, վանականները վիճում էին նրա նկարները ձեռք բերելու համար։ Նույնիսկ ռուս բանաստեղծ և դրամատուրգ Նեստոր Կուկոլնիկը 1838 թվականին ձոնել է «Դոմենիկինո» ստեղծագործությունը ի պատիվ նկարչի։ Միայն Ջոն Ռյոսկինի կողմից նրա նկարները չոր էկլեկտիկ հայտարարելուց հետո նրա համբավը սկսեց մայրամուտ իջնել։ XIX դարի ավարտին նրա անունը արդեն հեռացվել էր «սրբագույն» նկարիչների ցանկից։ XX դարում նրա ստեղծագործությունների միակ ցուցահանդեսը կայացել է 1996 թվականին Վենետիկ պալացցոյում։


== Պատկերասրահ ==

		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Աշխատանքմերը աշխարհի թանգարաններում
Բիտլենայմ

Բիտլենայմ (ֆր.՝ Bietlenheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2009 թվականի դրությամբ կազմում է 282 մարդ, բնակչության խտությունը` 132.39 մարդ/կմ²։ Բնակավայրը զբաղեցնում է 2.13 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 16 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 203 աշխատունակ (15-64 տարեկան) բնակիչ, որոնցից ակտիվ էին 144-ը, իսկ ոչ ակտիվները` 59։ Ակտիվության ցուցանիշը կազմում է 70,9 %։ 144 աշխատունակ մարդկանցից աշխատել է 137 անձ (76 տղամարդ և 61 կին)։ Գործազուրկ են եղել 7 անձ (1 տղամարդ և 6 կին)։ 59 անաշխատունակներից 16-ը եղել են աշակերտներ կամ ուսանողներ, 29-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վենդետա (վեպ)

«Վենդետա» (ֆր.՝ La Vendetta), ֆրանսիացի գրող Օնորե դը Բալզակի ստեղծագործությունը, որը գրել է 1830 թվականին։ Սա անձնական կյանքի տեսարաններից ութերորդ ստեղծագործությունն է, որը հետագայում ներառվել է «Մարդկային կատակերգություն» ժողովածուում (1842)։
Բալզակին, հավանաբար, ոգեշնչել է Պրոսպեր Մերիմեն, ում «Մաթևոս Ֆալկոնե» վեպում գործողությունները տեղի են ունենում կորսիկական ընտանիքում։


== Պատմություն ==
Վեպի ձեռագիրը, որը պահպանվում է Ֆրանսիայի ինստիտուտում, բաղկացած է երեք մասից. L’Atelier, La Désobéissance և Le Mariage։ Վեպը ավարտել է Փարիզում 1830 թվականի հունվարին։
Վեպի առաջին հրատարակությունը տպագրվել է 1830 թվականի ապրիլին։ Բաղկացած է նախաբանից և 4 բաժնից՝ L’Atelier, La Désobéissance, Le Mariage և Le Châtiment:
1832 թվականին «Mame et Delaunay-Vallée» հրատարակչությունը երկրորդ հրատարակությունն է հրապարակել։ Ներկայումս «Անձնական կյանքից տեսարան» հավաքածուն ունի չորս հատոր։ Այս վեպը նախաբանից հետո՝ առաջին հատորում, գտել է առաջին տեղը։


== Սյուժե ==
Նկարչուհի Ջինևրա Պոմբոն՝ Նապոլեոնին մոտ, հարուստ կորսիկացի Բարտոլոմեո դի Պոմբոյի աղջիկը, սիրահարվում է Լուիջի Պորտին, ով Նապոլեոնի երիտասարդ սպաներից էր,Լյուդովիկոս XVIII-ի երկրորդ վերականգնումից հետո ստիպված թաքնվել էր Ջինևրա Սերվենի արհեստանոցում։ Սպան որբ էր։ Աղջկա ծնողների հետ ծանոթությունից հետո պարզվում է, որ երկու ընտանիքների միջև վենդետա է եղել. Լուիջիի հայրը սպանել է աղջկա քույրերին և եղբայրներին, ի պատասխան՝ Բարտոլոմեո Պոմբոն սպանել է վեցամյա Լուիջիի ողջ ընտանիքին և միայն պատահաբար է Լուիջին կարողացել փրկվել։ Աղջկա հայրը կտրականապես դեմ էր, որ այդ ամուսնությունը տեղի ունենա, սակայն կորսիկացու համառություն ունեցող աղջիկը այնուամենայնիվ ամուսնանում է։ Սկզբում ամուսնական կյանքը առանց ծնողների օգնության հեշտ էր թվում, սակայն գնալով բարդանում է, իսկ երեխայի ծնվելուց հետո, նրանք ունենում են օգնության կարիք։ Արդյունքում երեք տարի անց երեխան սովից մահանում է, հետո նաև Ջենևրան, իսկ հետո Լուիջին կնոջ հյուսերով գնում է Բարտոլոմեոյի տուն և այնտեղ մահանում մոր աչքերի առաջ, ով արդեն պատրաստվում էր ներել համառ աղջկան։ 


== Ծանոթագրություն ==


== Արտաքին հղումներ ==
http://www.litteratureaudio.com/livre-audio-gratuit-mp3/balzac-honore-de-la-vendetta.html Honore de Balzac La Vendetta
Համին

Համին  (արաբ․՝ حمين‎‎), քաղաք Սիրիայի Արաբական Հանրապետության Տարտուսի մարզում։ Հանդիսանում է Դուռեյքիշի գավառի 4 շրջաններից մեկի՝ Համինի շրջանի կենտրոնը։ Քաղաքի բնակչությունը 16 469 մարդ է։
Քաղաքը գտնվում է Դուռեյքիշ-Տարտուս ճանապարհին։ Զարգացած է այգեգործությունը. մշակում են ձիթապտուղ, կիտրոնազգիներ, ինչպես նաև զբաղվում են հացահատիկային մշակաբույսերով (ցորեն, գարի)։


== Ծանոթագրություններ ==
Իժորա (այլ կիրառումներ)

Իժորա, կարող է վերաբերել՝

Իժորա - գյուղ Ռուսաստանի Լենինգրադի մարզի Գատչինսկի շրջանի կազմում։
Իժորա - գյուղ Ռուսաստանի Լենինգրադի մարզի Գատչինսկի շրջանի կազմում։
Շումիխինո (գյուղ, Ուգրանսկի շրջան)

Շումիխինո (ռուս.՝ Шумихино), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օշանախևի

Օշանախևի (վրաց.՝ ოშანახევი), գյուղ Վրաստանում: Գտնվում է Աջարիայի Ինքնավար Հանրապետության Խուլոյի շրջանում:


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 50 մարդ:


== Ծանոթագրություններ ==
Լասկի

Անվան այլ կիրառումների համար տե՛ս՝ Լասկի (այլ կիրառումներ)Լասկի (ռուս.՝ Ласьки), գյուղ Ռուսաստանի, Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուրոշ Մատիչ

Ուրոշ Մատիչ (սերբ.՝ Уpoш Maтић, մայիսի 23, 1990(1990-05-23), Շաբաց, Պոդրինսկ-Կոլուբարայի միջհամայնքային տարածաշրջանային միություն, Սերբիայի Սոցիալիստական Հանրապետություն, ՀՍՖՀ), սերբիական ծագմամբ մեքսիկացի ֆուտբոլիստ, «Աուստրիա» ակումբի կիսապաշտպան։
Մատիչի ավագ եղբայրը՝ Նեմանյան, սերբ հայտնի ֆուտբոլիստ է։


== Ակումբային կարիերա ==

Մատիչը «Եդինստվո» ակումբի սան է։ 2008 թվականին նա տեղափոխվել է Սլովակիայի «Կոշիցե» ակումբ, որտեղ մեկ մրցաշրջան խաղացել է երիտասարդական թիմի կազմում։ 2009 թվականի մայիսի 30-ին «Տատրան» ակումբի դեմ խաղում նա կատարել է իր նորամուտը Սլովակիայի առաջնությունում։ 2010 թվականի նոյեմբերի 26-ին կայացած «Տատրան» ակումբի դեմ խաղում Մատիչը խփել է իր առաջին գոլը «Կոշիցե» ակումբի կազմում։ 2013 թվականի ամռանը Մատիչը տեղափոխվել է պորտուգալական «Բենֆիկա» ակումբի երկրորդ կազմ՝ կնքելով 5 տարվա պայմանագիր։ Օգոստոսի 10-ին՝ «Տրոֆենսի» ակումբի դեմ խաղում նա կատարել է իր նորամուտը Սեգունդա լիգայում։
2014 թվականի սկզբին Մատիչը տեղափոխվել է նիդերլանդական «ՆԱԿ Բրեդա» ակումբ։ Փետրվարի 1-ին՝ «Հերակլես» ակումբի դեմ խաղում նա կատարել է իր նորամուտը Էրեդիվիզիում։ Սեպտեմբերի 19-ին՝ «Վիլլեմ II» ակումբի դեմ խաղում Մատիչը խփել է իր առաջին գոլը «ՆԱԿ Բրեդա» ակումբի կազմում։
2016 թվականի ամռանը Մատիչը պայմանագիր է կնքել ավստրիական «Շտուրմ» ակումբի հետ։ Հուլիսի 23-ին՝ «Ռեդ Բուլ» ակումբի դեմ խաղում նա կատարել է իր նորամուտն ավստրիական Բունդեսլիգայում։ Նույն խաղում Մատիչը խփել է իր առաջին գոլը «Շտուրմ» ակումբի կազմում։ 2017 թվականի սկզբին Մատիչը տեղափոխվել է դանիական «Կոպենհագեն» ակումբ։ Տրանսֆերի արժեքը կազմել է 3 միլիոն եվրո։ Փետրվարի 19-ին՝ «Բրոնդբյու» ակումբի դեմ խաղում նա կատարել էր նորամուտը դանիական Սուպերլիգայում։ Մարտի 19-ին՝ «Սիլկեբորգ» ակումբի դեմ խաղում Մատիչը խփել է իր առաջին գոլը «Կոպենհագեն» ակումբի կազմում։ Նա իր նորամուտային մրցաշրջանում հաղթել է առաջնությունում և նվաճել Դանիայի գավաթը։
2018 թվականի ամռանը Մատիչը տեղափոխվել է «Աուստրիա» ակումբ։


== Միջազգային կարիերա ==
2009 թվականին Մատիչը Սերբիայի պատանեկան հավաքականի կազմում մասնակցել է Ուկրաինայում կայացած աշխարհի պատանեկան առաջնությանը։ 2014 թվականին Մատիչը որոշել է խաղալ Մակեդոնիայի հավաքականում։


== Ձեռբերումներ ==
Ակումբային
 «Կոպենհագեն»

 Դանիայի առաջնություն — 2016/2017
Դանիայի գավաթակիր — 2016/2017


== Ծանոթագրություններ ==


== Արտաքին հղումներ ==
Ֆուտբոլիստի վիճակագրությունը soccerway կայքում
Ֆուտբոլիստի էջը sports.ru կայքում
MFK Košice profile Archived 2014-01-16 at the Wayback Machine.
Corgoň Liga profile(չաշխատող հղում)
Վիճակագրությունը UEFA.com կայքում
Voetbal International profile
Հայոց ցեղասպանության հուշարձան (Բռնակոթ)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, հուշակոթող Հայաստանի Սյունիքի մարզի Բռնակոթ գյուղում։


== Պատմություն ==
Հուշարձանը նվիրված է 1915 թվականի Հայոց Ցեղասպանության զոհերի հիշատակին։ Տեղադրվել է 1975 թվականին։ Հուշարձանը կառուցվել է բռնակոթցիների կազմակերպած գաղտնի հանգանակությամբ։ Խորհրդային իշխանությունների տարիներին արգելվել է ցեղասպանության հուշակոթողների կառուցումը և հանձնարարել են այս հուշարձանի վրա փորագրված «ապրիլի 24» և «1915» բառերը ցեմենտ-ավազով փակել։ Բռնակոթցիների ջանքերով հուշարձանը դարձել է ուխտատեղի։


== Հեղինակ ==
Հեղինակ՝ Լևիկ Դիլանյան


== Ծանոթագրություններ ==


== Արտաքին հղումներ ==
Տեսանյութ հուշարձանի կառուցման մասին
(2921) Սոֆոկլես

(2921) Սոֆոկլես (անգլ.՝ Sophocles), աստերոիդ աստերոիդների գոտու արտաքին մասում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,246546 ա. մ., առավելագույնը մոտենում է 2,7462 ա. մ. հեռավորության վրա և հեռանում 3,7469 ա. մ.։ Արեգակի շուրջ մեկ ամբողջական պտույտ է կատարում 2136,64 երկրային օրվա ընթացքում, իր ուղեծրով շարժվելով միջինում 0,168489 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,47° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2921) Սոֆոկլես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆրոզինոնե (այլ կիրառումներ)

Ֆրոզինոնե անվանումը կարող է վերաբերել Իտալիայի հետևյալ բնակավայրերին․

Ֆրոզինոնե - գավառ Իտալիայում, Լացիո մարզում
Ֆրոզինոնե - կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում
(3871) Ռեյզ

(3871) Ռեյզ (անգլ.՝ Reiz), աստերոիդ աստերոիդների հիմնական գոտում։ Հայտնաբերվել է 1982 թվականի փետրվարի 18-ին Ռիչարդ Վեստի կողմից Լա Սիլյայում։
Միջին հեռավորությունը Արեգակից կազմում է 3,190316 ա. մ., առավելագույնը մոտենում է 2,8983 ա. մ. հեռավորության վրա և հեռանում 3,4823 ա. մ.։ Արեգակի շուրջ մեկ ամբողջական պտույտ է կատարում 2081,37 երկրային օրվա ընթացքում, իր ուղեծրով շարժվելով միջինում 0,172963 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3871) Ռեյզ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արամ Սաֆարյան (այլ կիրառումներ)

Արամ Սաֆարյան, կարող է վերաբերել՝

Արամ Սաֆարյան - Խորհրդային Միության հերոս, գվարդիայի ավագ լեյտենանտ
Արամ Սաֆարյան - հայ լրագրող, հասարակական-քաղաքական գործիչ
Մերձավոր Իսպանիա

Մերձավոր Իսպանիա (լատ.՝ Hispania Citerior), Հռոմեական Հանրապետություն պրովինցիա Պիրենեյան Թերակղզում՝ տեղակայված ժամանակակից Իսպանիայի հյուսիս-արևելքում՝ Էբրո (լատ.՝ Iberus)  գետի հովտում, որի անունից էլ թերակղզին ստացել է Իբերական անվանումը։ Մարզի մայրաքաղաքը Տարակո քաղաքն էր։
Օգոստոսյան բարեփոխումների արդյունքում՝ հռոմեացիների կողմից Պիրենեյան թերակղզու վերջնական գրավումից հետո, որը վերջացավ կանտաբրիստական պատերազմներով, Մերձավոր Իսպանիա մարզը միացվեց Գալիսիային (լատ.՝ Gallaecia), որը Հեռավոր Իսպանիայի մի մասն էր։ Այսպիսով, առաջացավ նոր մարզ՝ Տարակոնյան Իսպանիա անվանմամբ (լատ.՝ Hispania Tarraconensis):


== Արտաքին հղումներ ==
Géza Alföldy: Fasti Hispanienses. Senatorische Reichsbeamte und Offiziere in den spanischen Provinzen des römischen Reiches von Augustus bis Diokletian. Steiner, Wiesbaden 1969 (S. 3-130, 230—252 zu den Beamten der Hispania citerior)
Tilmann Bechert: Die Provinzen des römischen Reiches. Einführung und Überblick. Von Zabern, Mainz 1999, ISBN 3-8053-2399-9, S. 65-71
Գալգանյանո

Գալգանյանո (իտալերեն՝ Galgagnano), կոմունա Իտալիայում, գտնվում է Լոմբարդիա մարզի Լոդի գավառում։
Բնակչությունը կազմում է՝ 1200 մարդ։ Խտությունը կազմում է՝ 135 մարդ/կմ²։ Տարածքը՝ 5 կմ²։ Էլեկտրոնային փոստ՝ 26832։ հեռախոսային կոդ՝ 0371։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հէռախոս. 0371 68261
Էլեկտրոնային փոստ. galgagnano@comune.galgagnano.lo.it
Պաշտոնական կայք. http://www.comune.galgagnano.lo.it/ Archived 2008-07-24 at the Wayback Machine.


== Արտաքին հղումներ ==
Բնակավայրի պաշտոնական կայք (իտալ.) Archived 2008-07-24 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Գեղածնկիկ

Գեղածնկիկ (լատ.՝ Calligonum), ջուզգուն հնդկացորենազգիների ընտանիքին պատկանող բույսերի ցեղ է։ Բույսերը մեծ, ճյուղավորված են, տերևները՝ աննշան, թելանման։ Ծաղիկները երկսեռ են։ Պտուղն ընկուզիկ է, խոշոր և ծակոտկեն գնդաձև հավելուկով, որն առաջացնում է առագաստայնության մեծ գործակից։ Պտուղները տարածվում են քամու միջոցով։ Հայտնի է ավելի քան 150 տեսակ, տարածված Հյուսիսային Աֆրիկայի, Արևմտյան Սիբիրի, Միջին, Կենտրոնական և Առաջավոր Ասիայի ավազոտ անապատներում և տափաստաններում։ 
Հայաստանում հանդիպում է կիսաանապատային գոտիներում։
Ժան Պիեռ Շաբրոլ

Ժան Պիեռ Շաբրոլ (ֆր.՝ Jean-Pierre Chabrol, հունիսի 11, 1925(1925-06-11)[…], Շամբորիգո - դեկտեմբերի 1, 2001(2001-12-01), Ժենոլակ), ֆրանսիացի գրող։ Դիմադրության շարժման մասնակից։ 


== Գործունեություն ==
«Վերջին փամփուշտը» (1953) վեպը Վիետնամի պատերազմի մասին է, «Կորած արվարձան» (պոպուլիստական մրցանակ, 1955) նվիրված է Փարիզի պրոլետարական թաղամասի առօրյային։ Շաբրոլին հատուկ է ռաբլեական կենսասիրությունը («Վայրի վարդ», 1957, վեպ), պատմական լավատեսությունը («Աստծո խենթերը», 1961, վեպ)։ «Խռովարարներ» (հատոր 1-3, 1965-1968) վիպաշարի հերոսները Հիտլերի՝ իշխանության գլուխ անցնելուց մինչև Ֆրանսիայում ժողովրդական ճակատի հաղթանակն (1936) ընկած ժամանակամիջոցում եվրոպական իրադարձությունների մասնակիցներ են։ Համայն աշխարհի աշխատավորների եղբայրության արդար գործի հավատով է ներթափանցված Փարիզյան կոմունայի (1871) մասին պատմող «Եղբայրություն» թնդանոթը» (1970) վեպը։ «Այծը անապատում» (1975) գիտաֆանտաստիկ վեպը վերստեղծում է Ա․ դը Օբինիեի դրամատիկ կյանքը։


== Ստեղծագործություններ ==
Ժան-Պիեռ Շաբրոլ. Մարքիզուհին


== Ծանոթագրություններ ==
Լամբա (այլ կիրառումներ)

Լամբա, կարող է վերաբերել՝

Լամբա - գետ Ռուսաստանում, Յարանի ստորին վտակը
Լամբա - գետ Ռուսաստանում, Յարանի վերին վտակը
Ռիչարդ Գորդոն

Ռիչարդ Գորդոն (անգլ.՝ Richard Francis Gordon Jr., հոկտեմբերի 5, 1929(1929-10-05), Սիեթլ, Վաշինգտոն, ԱՄՆ - նոյեմբերի 6, 2017(2017-11-06), San Marcos, Սան Դիեգո շրջան, Կալիֆոռնիա, ԱՄՆ), ամերիկացի տիեզերագնաց-օդաչու, ռազմածովային նավատորմի սպա։
Ավարտել է Վաշինգտոնի համալսարանը (1951 թվական)։ 1966 թվականի սեպտեմբերի 12–14-ը Չ․ Կոնրադի հետ, որպես երկրորդ օդաչու, թռիչք է կատարել «Ջեմինի-11» տիեզերանավով, ուղեծրում մնացել 71 ժամ Երկրի շուրջը կատարելով 44 պտույտ և անցնելով 1.8 միլիոն կիլոմետր տարածություն։ Երկու անգամ խցիկից դուրս է եկել տիեզերք։ 1969 թվականի նոյեմբերի 14–24-ը, Չարլզ Կոնրադի և Ալան Բինի հետ, որպես հիմնական հատվածամասի օդաչու, դեպի Լուսին է թռել «Ապոլլոն-12» տիեզերանավով, Լուսնի շուրջը գործել 44 պտույտ։


== Ծանոթագրություններ ==
Բերդուսի ճակատամարտ

Բերդուսի ճակատամարտ, ռազմական բախում, որը տեղի է ունեցել մի կողմից Կիլիկիայի և Քեսունի հայկական իշխանությունների, իսկ մյուս կողմից՝ Իկոնիայի սուլթանության միջև՝ 1107 թվականին։ Հայոց երկու իշխանությունների դաշնակից զորքերը կարողանում են Բերդուս քաղաքի մոտ հաղթանակի հասնել հակառակորդի՝ Իկոնիայի սուլթանության հանդեպ՝ ազատագրելով տարածքները, ազատելով գերեվարվածներին և ռազմավարը։


== Նախապատմություն ==
11-12-րդ դարերում Կիլիկիայում ստեղծվել էին մի շարք հայկական իշխանություններ, որոնցից 12-րդ դարասկզբին հայտնի էին Թորոս Ա-ի (1100-1129 թթ․) և Գող Վասիլի (1082-1112 թթ․) իշխանապետությունները։ Վահրամ Վարաժնունու՝ իշխանության ավերակների վրա ստեղծված հայկական իշխանապետությունների մեջ առավել հզորներից էր Քեսունի իշխանությունը, որի իշխանները Կամսարականներն էին։ 1082 թվականին այս իշխանության իշխան էր դարձել Վասիլը (Բարսեղ), որը ստացել է նաև «Գող» և «Հաջողած» տիտղոս-մականունները։ Քեսունի իշխանությունը տարածվում էր Մելիտինեից մինչև Պիր և Եփրատից մինչև Մարաշ՝ ընդգրկելով իր մեջ մայրաքաղաք Քեսունը, ինչպես նաև Ռապանը, Հարսան-Մսուրը, Պեհեսնին, Հռոմկլան և այլ անառիկ բերդեր։ Գող Վասիլը Ալեքսիոս Ա-ից ստացել է նաև «սեբաստոս»-ի կոչում։
Գող Վասիլը կարևոր մասնակցություն էր ունենում նաև ընթացող խաչակրաց արշավանքներին, որի ժամանակ մեծ օժանդակություն է ցուցաբերել նաև նորման իշխան Բոհեմունդին, ում Գող Վասիլը փրկագնել էր Ղազիից։ Սակայն Խառանի մոտ պարտություններ կրելուց հետո, Բոհեմունդը վերադառնում է Եվրոպա, իսկ Գող Վասիլը միայնակ է մնում սելջուկ-թյուրքական ներխուժումների դիմաց։


== Թյուրքական ներխուժում ==
Թյուրքերը, օգտվելով առիթից, ներխուժում են հայկական իշխանությունների վրա։ Իկոնիայի սուլթանության զորքերը նախ հարձակվում են Կիլիկիայի իշխանության վրա։ Թյուրքական զորքերը, որոնք բաղկացած էին 12 հազար զինվորից, ավերում և կողոպտում էին հայկական գյուղերը և բնակավայրերը, որի նպատակը սարսափ տարածելն էր։ Սակայն դա մեծ ազդեցություն չի ունենում Թորոս Ա-ի վրա, որի իշխանության տարածք էլ ներխուժել էր հակառակորդը։ Թորոս Ա-ն ամրացել էր Անավարզա քաղաքում և դիմադրում էր զորքերին, սակայն քանակական առավելության պատճառով Թորոս Ա-ն դիմում է Գող Վասիլին և օգնություն խնդրում։ Գող Վասիլը, հասկանալով, որ հաջորդ հարվածը իր իշխանությանն է ուղվելու, համաձայնում է դաշինք կնքել և միավորել զորքերը։ Նահանջող Թորոս Ա-ի և առաջխաղացող Գող Վասիլի զորքերը միմյանց են միանում Մարաշի մոտ, իսկ միացյալ զորքի ղեկավարությունը իր վրա է վերցնում Գող Վասիլը։


== Ճակատամարտ ==
Տեսնելով Թորոս Ա-ի հապշտապ նահանջը՝ թյուրքերի մոտ տպավորություն էր ստեղծվել, որ հայկական կողմը ի վիճակի չի լինի դիմադրել, սակայն նրանք Բերդուսի մոտ հանդիպեցին հզոր դիմադրության։ Գող Վասիլը օգտագործեց հարմար տեղանքը և հարձակումներ կատարեց։ Թյուրքական հրամանատարները հասցրել էին զորքին բախման տանելուց առաջ դասավորել մարտական կարգով, սակայն մի քանի կողմերից տեղի ունեցող գրոհներին նրանք չէին կարողանում դիմադրություն ցույց տալ։ Թյուրքական բանակը, թողնելով ռազամվարը և գերիներին, սկսում է նահանջել։ Հայկական զորքերը հետապնդում են սկսում և կարողանում գերեվարել հակառակորդի բազմաթիվ զինվորների։


== Տես նաև ==
Գող Վասիլ
Թորոս Ա
Իկոնիայի սուլթանություն
Կիլիկիայի հայկական իշխանություն
Կիլիկիայի հայկական թագավորություն
Քեսունի իշխանություն


== Նշումներ ==


== Ծանոթագրություններ ==